Hippothoos (syn Létha)

Hippothoos (Hippothoos) je v gréckej mytológii syn Létha, vodca Pelasgov v trójskej vojne.Homér, Iliada, 2,840-843. 

Hippothoos a jeho brat Pylaios, rodáci z Larisy, velili vojsku národa Pelasgov, ktoré prišlo podporiť Tróju v boji proti spojeným achájskym vojskám. Epický básnik Homér uvádza, že vojsko Pelasgov v trójskej vojne vynikalo v boji s oštepom. 

V sedemnástom speve Iliady sa o Patroklovo telo rozpútal krvavý boj a trójsky princ Hektor sa zmocnil jeho zbroje. Achájci preto urýchlene poslali Antilocha, aby správu o tom oznámil Achillovi.Homér, Iliada, 17,750-755. Hippothoos v tomto boji padol rukou achájskeho hrdinu Aianta a Achájci mu potom z pliec zvliekli zbroj.Homér, Iliada, 17,288-318.

 Referencie a bibliografia 

Kategória:Postavy gréckej mytológie
Kategória:Trójska vojna